CELEX: 32010D0344
Language: lv
Date: 2010-06-15 00:00:00
Title: 2010/344/CFSP: Politikas un drošības komitejas Lēmums BiH/16/2010 ( 2010. gada 15. jūnijs ), ar ko ieceļ ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā

22.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 155/33
            
         POLITIKAS UN DROŠĪBAS KOMITEJAS LĒMUMS BiH/16/2010
   (2010. gada 15. jūnijs),
   ar ko ieceļ ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā
   (2010/344/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Vienoto rīcību 2004/570/KĀDP (2004. gada 12. jūlijs) par Eiropas Savienības militāro operāciju Bosnijā un Hercegovinā (1) un jo īpaši tās 6. pantu,
   tā kā:
   
               (1)
            
            
               Ģenerālsekretāra/Augstā pārstāvja un NATO ģenerālsekretāra vēstuļu apmaiņā attiecīgi 2004. gada 28. septembrī un 2004. gada 8. oktobrī Ziemeļatlantijas Padome ir piekritusi atļaut Apvienoto spēku štāba Neapolē priekšnieku iecelt par ES pavēlniecības apakšvienības Neapolē vadītāju.
            
         
               (2)
            
            
               ES operācijas komandieris ir ieteicis iecelt Apvienoto spēku štāba Neapolē priekšnieku ģenerālleitnantu Leandro DE VICENTI par ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā.
            
         
               (3)
            
            
               ES Militārā komiteja ir atbalstījusi minēto ieteikumu.
            
         
               (4)
            
            
               Padome saskaņā ar Vienotās rīcības 2004/570/KĀDP 6. pantu pilnvaroja Politikas un drošības komiteju veikt ES militārās operācijas politisku un stratēģisku vadību.
            
         
               (5)
            
            
               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās tādu Eiropas Savienības lēmumu un rīcību izstrādē un īstenošanā, kas saistīti ar aizsardzību.
            
         
               (6)
            
            
               Eiropadomes Kopenhāgenas sanāksmē 2002. gada 12. un 13. decembrī tika pieņemta deklarācija, kurā paziņoja, ka “Berlīne plus” mehānisms un tā īstenošana attieksies vienīgi uz tām ES dalībvalstīm, kuras ir vai nu NATO dalībvalstis, vai arī programmas “Partnerattiecības mieram” locekles un kuras attiecīgi noslēgušas divpusējus drošības līgumus ar NATO,
            
         IR PIEŅĒMUSI ŠO LĒMUMU.
   1. pants
   Ar šo ģenerālleitnants Leandro DE VICENTI tiek iecelts par ES pavēlniecības apakšvienības Neapolē vadītāju Eiropas Savienības militārajai operācijai Bosnijā un Hercegovinā.
   2. pants
   Lēmums stājas spēkā 2010. gada 15. jūnijā.
   
      Briselē, 2010. gada 15. jūnijā
      
         
            Politikas un drošības komitejas vārdā –
         
            priekšsēdētājs
         
         C. FERNÁNDEZ-ARIAS
      
   
   
      (1)  OV L 252, 28.7.2004., 10. lpp.